Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ σχετικά με μεταβατικά μέτρα για τη μεταρρύθμιση του κανονισμού υπηρεσιακής κατάστασης, ιδίως σε ό,τι αφορά τις αμοιβές και τις συντάξεις

(υποβάλλεται από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Στις 19 Μαΐου 2003, και στις 29 Σεπτεμβρίου 2003, βάσει των αποτελεσμάτων της επιτροπής διαβούλευσης, το Συμβούλιο κατέληξε σε συμφωνία επί της ακόλουθης πρότασης:

"Οι μισθολογικές κλίμακες θα προσαρμοστούν και θα εφαρμοστούν από 1ης Ιανουαρίου 2004, βάσει της ισχύουσας μεθόδου μισθολογικής προσαρμογής. Η νέα ειδική εισφορά, όπως επίσης και το νέο ποσοστό συνταξιοδοτικής εισφοράς, θα τεθούν σε ισχύ την 1η Ιανουαρίου 2004.

Οι υπόλοιπες διατάξεις του νέου Κανονισμού Υπηρεσιακής Κατάστασης θα τεθούν σε ισχύ την 1η Μαΐου 2004, εκτός από τη νέα εννεαετή μέθοδο προσαρμογής, η οποία θα τεθεί σε ισχύ την 1η Ιουλίου 2004."

Ο παρών κανονισμός αποσκοπεί στην υλοποίηση της πολιτικής συμφωνίας, όσον αφορά τα προαναφερθέντα μεταβατικά μέτρα από 1ης Ιανουαρίου 2004.

2003/0241 (CNS)

Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ σχετικά με μεταβατικά μέτρα για τη μεταρρύθμιση του κανονισμού υπηρεσιακής κατάστασης, ιδίως σε ό,τι αφορά τις αμοιβές και τις συντάξεις

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 283,

το άρθρο 13 του πρωτοκόλλου περί προνομιών και ασυλιών των Ευρωπαϊκών Κοινοτήτων,

την πρόταση που υπέβαλε η Επιτροπή, ύστερα από διαβούλευση με την επιτροπή κανονισμού υπηρεσιακής κατάστασης [1],

[1] ΕΕ C [...], [...], p. [...].

τα συμπεράσματα που ενέκρινε το Συμβούλιο στις 19 Μαΐου 2003 [2], και τα αποτελέσματα της επιτροπής διαβούλευσης που ενέκρινε το Συμβούλιο στις 29 Σεπτεμβρίου 2003 [3]

[2] Έγγρ. 9522/03 STAT 34 FIN 201

[3] Έγγρ. 12957/03 STAT 77 FIN 405

τη γνώμη του Ευρωπαϊκού Κοινοβουλίου [4],

[4] ΕΕ C [...], [...], σ. [...].

τη γνώμη του Ευρωπαϊκού Δικαστηρίου [5],

[5] ΕΕ C [...], [...], σ. [...].

τη γνώμη του Ελεγκτικού Συνεδρίου [6],

[6] ΕΕ C [...], [...], σ. [...].

Εκτιμώντας τα εξής:

(1) Η γενική αναθεώρηση του ισχύοντος κανονισμού υπηρεσιακής κατάστασης και των συνθηκών απασχόλησης, που είχαν θεσπιστεί το 1962, είχε ως αποτέλεσμα την εισαγωγή συγκεκριμένων μεταρρυθμιστικών μέτρων. Η προσαρμογή των μισθολογικών κλιμάκων με βάση την ισχύουσα μέθοδο, η νέα ειδική εισφορά και το νέο ποσοστό συνταξιοδοτικής εισφοράς θα τεθούν σε ισχύ από 1ης Ιανουαρίου 2004, με τη θέσπιση μεταβατικών μέτρων, ενώ ο αναθεωρημένος κανονισμός που τροποποιεί τον κανονισμό υπηρεσιακής κατάστασης θα τεθεί σε ισχύ από 1ης Μαΐου 2004.

(2) Η νέα ειδική εισφορά εισάγεται λόγω των δαπανών για την κοινωνική πολιτική, τις βελτιωμένες συνθήκες εργασίας και τα ευρωπαϊκά σχολεία.

(3) Το άρθρο 83 παρ. 4 του κανονισμού υπηρεσιακής κατάστασης προβλέπει ότι πρέπει να καθοριστεί νέο ποσοστό συνεισφοράς εάν η ασφαλιστική αποτίμηση του συστήματος συνταξιοδοτήσεως αποδεικνύει ότι το ποσό της συνεισφοράς των υπαλλήλων είναι ανεπαρκές για την εξασφάλιση της χρηματοδότησης του ενός τρίτου των προβλεπόμενων παροχών στο σύστημα συνταξιοδότησης. Η αποτίμηση αυτή [7] έδειξε ότι οι σημερινές εισφορές των υπαλλήλων δεν επαρκούν για τη χρηματοδότηση του ενός τρίτου των παροχών που καταβάλλονται.

[7] Έγγρ. 13157/03 STAT 78 FIN 410 και έγγρ. 12957/03 STAT 77 FIN 405

(4) Σύμφωνα με το άρθρο 65 του κανονισμού υπηρεσιακής κατάστασης, το Συμβούλιο προβαίνει κατ' έτος σε εξέταση, και ενδεχομένως σε αναπροσαρμογή, των αποδοχών των υπαλλήλων και του λοιπού προσωπικού των Κοινοτήτων. Σύμφωνα με την πρόταση που ενέκρινε το Συμβούλιο, οι μισθολογικές κλίμακες θα προσαρμοστούν με βάση την ισχύουσα μέθοδο. Για το σκοπό αυτό, η περίοδος ισχύος του παραρτήματος ΧΙ του κανονισμού υπηρεσιακής κατάστασης, η οποία έληξε την 30ή Ιουνίου 2003, θα επεκταθεί ανάλογα.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι παράγραφοι 1 έως 5 του άρθρου 66α του κανονισμού υπηρεσιακής κατάστασης αντικαθίστανται από τα ακόλουθα:

1. Κατά παρέκκλιση του άρθρου 3 παρ. 1 του κανονισμού (ΕΟΚ, Ευρατόμ, ΕΚΑΧ) αριθ. 260/68, [8] εφαρμόζεται έκτακτο μέτρο όσον αφορά τις αμοιβές που καταβάλλονται από τις Κοινότητες στο εν ενεργεία προσωπικό, αποκαλούμενο "έκτακτη εισφορά", για τη χρονική περίοδο από 1ης Ιανουαρίου 2004 έως την 30ή Απριλίου 2004.

[8] ΕΕ L 56, 4.3.1968, σ. 8 Κανονισμός όπως τροποποιήθηκε τελευταία από τον κανονισμό (Ευρατόμ, ΕΚΑΧ, ΕΟΚ) αριθ. 3736/90 (ΕΕ L 360, 22.12.1990, σ. 1).

2. Το ποσοστό αυτής της ειδικής εισφοράς, το οποίο θα εφαρμόζεται στη βάση που ορίζεται στην παράγραφο 3, ανέρχεται σε 2,5%.

3. α) Βάση για την ειδική εισφορά αποτελεί ο βασικός μισθός για το βαθμό και το κλιμάκιο που χρησιμοποιούνται για τον υπολογισμό της αμοιβής, μείον:

- τις εισφορές κοινωνικής ασφάλισης και συνταξιοδότησης και τους φόρους, προ της ειδικής εισφοράς, που καταβάλλονται από τον υπάλληλο στον ίδιο βαθμό και κλιμάκιο χωρίς εξαρτώμενα πρόσωπα στο πνεύμα του άρθρου 2 του παραρτήματος VII του κανονισμού υπηρεσιακής κατάστασης, και

- ένα ποσό ίσο προς το βασικό μισθό υπαλλήλου στο βαθμό D4, κλιμάκιο 1.

β) Οι συντελεστές που χρησιμοποιούνται για τον καθορισμό της βάσης για την ειδική εισφορά εκφράζονται σε ευρώ και έχουν σταθμιστεί με βάση το 100.

4. Η ειδική εισφορά παρακρατείται μηνιαίως στην πηγή. το προϊόν της εισφοράς εγγράφεται ως έσοδο στο γενικό προϋπολογισμό των Κοινοτήτων.

Άρθρο 2

Για την περίοδο από 1ης Ιανουαρίου 2004 έως 30ής Απριλίου 2004, το ποσοστό συνεισφοράς που προβλέπεται στο άρθρο 83 παρ. 2 του κανονισμού υπηρεσιακής κατάστασης ορίζεται σε 9,25%. Το μέγιστο ποσοστό για τις καταβολές που προβλέπει το άρθρο 42 του καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων ορίζεται σε 18,5%.

Άρθρο 3

1. Το παράρτημα ΧΙ του κανονισμού υπηρεσιακής κατάστασης εξακολουθεί να ισχύει από της 1ης Ιουλίου 2003 έως την 30ή Ιουνίου 2004.

2. Για τους σκοπούς της επανεξέτασης των αμοιβών, η αναπροσαρμογή που προβλέπει το άρθρο 65 παρ. 1 του κανονισμού υπηρεσιακής κατάστασης τίθεται σε ισχύ από την 1η Ιανουαρίου 2004.

3. Σύμφωνα με το παράρτημα XI, η τιμή αυτής της αναπροσαρμογής ορίζεται σε 3,4%.

Άρθρο 4

Ο παρών κανονισμός τίθεται σε ισχύ την [...].

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, [...]

Για το Συμβούλιο

Ο Πρόεδρος

[...]

>ΘΕΣΗ ΠIΝΑΚΑ>

Παράρτημα του δημοσιονομικού δελτίου

>ΑΝΑΦΟΡΑ ΣΕ ΓΡΑΦΗΚΟ>

Παρατηρήσεις :

Οι επιδράσεις μετά την 1.05.04 περιλαμβάνονται στην κύρια πρόταση μεταρρύθμισης.

Ως βάση για το δελτίο έχει ληφθεί η κατάσταση τον Ιούνιο του 2003 (παράταση της έκτακτης εισφοράς και της μεθόδου αναπροσαρμογής των αμοιβών)